ESPRESSO - vânătorul de planete de nouă generație
Un puternic nou instrument numit ESPRESSO tocmai a fost instalat la Very Large Telescope al ESO din Chile.
Acest vânător de exoplanete va combina în premieră lumina de la cele patru Telescoape Unitare VLT, pentru a măsura schimbări minuscule din spectrul stelelor.
Atunci când o planetă orbitează steaua sa gazdă, atracția gravitațională face ca steaua să oscileze un pic.
Cu cât o planetă e mai mică, cu atât oscilația e mai mică — exoplanetele de rocă și cele potențial locuibile, similare cu Terra, sunt foarte greu de găsit!
Prin detectarea acestei oscilații cu precizie extremă, ESPRESSO va descoperi și studia planete mai mici decât oricare din predecesorii săi.
Adaptarea: ESO; traducerea: Mihail-Gabriel Bărbuță